Gandia avança en l'execució de les propostes guanyadores dels Pressupostos Participatius 2020
09 abril 2021

## Gandia avança en l'execució de les propostes guanyadores dels Pressupostos Participatius 202009 abril 2021Última actualització: 09 abril 2021

![](../gestion/img/bbcc0ada18d98830ff7e817c1238ba1833f5414e1fa0b1560a425f92ac81c3ad.jpg)  
  

**El regidor delegat de Polítiques amb la Ciutadania, Nahuel González,** acompanyat **de l’edil delegat d’Economia i Hisenda, Salvador Gregori**, han comparegut aquest matí davant els mitjans de comunicació per tal de fer un balanç de l’estat d’execució de les propostes guanyadores del Pressupostos Participatius de Gandia 2020, i que van ser votades per més de 6.500 veïnes i veïns de la ciutat.

_“Es tracta del procés participatiu més important de Gandia, ja que la ciutadania és qui proposa, vota i participa en l’execució final de les propostes guanyadores. És molt important donar protagonisme a les pròpies persones i entitats proposants en la última fase”._ González ha agraït els tècnics municipals i la col·laboració transversal de tot el govern del Serpis, en especial el departament d’Economia i Hisenda i al **Director General de Participació Ciutadana, Juanjo Giner.**

El regidor ha fet un repàs de l’estat de cadascuna de les propostes guanyadores:

*   **Reforma del pati del col·legi Benipeixcar** (907 vots). Està redactant-se el projecte d’aquest espai, que es vol que servisca també per al gaudi de tot el veïnat.
*   **Veterinari per als animals de Gandia que viuen al carrer** (539 vots). La proposta animalista està pendent de modificació de crèdit per a la contractació d’un veterinari/a que complemente la tasca que realitza la protectora responsable de la gestió del servei.
*   **Reformes i millores en la Plaça El·líptica** (507 vots). El projecte ja està redactat a l’espera de completar la inversió a partir del romanent de tresoreria.
*   **Anella Verda de Gandia.** Connexió entre el CAI i la rotonda de Daimús (Primera fase) (493 vots). El departament de Gestió responsable del Territori negocia amb la Confederació Hidrogràfica del Xúquer una subvenció.
*   **Nou espai sociocultural al Centre Social del Raval** (464 vots). El projecte, molt necessari per a les entitats del barri, està ja redactat. Pendent de contractació.
*   **Millora del sistema de carrils bici** (447 vots). Pendent de reunió amb les persones que han fet les propostes. Ha entrat aquesta proposta, perquè la previsió és que CHX ja subvencione l’Anella Verda.
*   **Instal·lació maquinària esportiva a Marxuquera.** S’està treballant la compra (ha entrat als pressupostos per discriminació positiva).
*   **Entrada col·legi Carmelites.** S’engloba dins un projecte més ampli de reforma integral del centre previst pel departament d’Urbanisme.  
    

De 15-16 propostes d’anys anteriors, només hi ha 3 pendents d’execució: Dels pressupostos de 2019, la reestructuració dels espais del Centre Social Joan Climent (en fase de redacció del projecte). I dels primers pressupostos participatius, la pista de bàsquet, també s’hi durà a terme ara (el projecte ja està redactat, consensuat i en el departament de Contractació).

_“Per tant, Gandia és una de les ciutats que de forma més ràpida i eficaç executa les propostes guanyadores dels seus Pressupostos Participatius”._  

Per la seua banda, Gregori ha destacat, en primer lloc, el compromís dels governs del Serpis amb els Pressupostos Participatius reals, dotant-los de partida pressupostària. _“A més, enguany els procediments administratius han sigut molt ràpids i pràcticament al febrer la majoria dels projectes ja estaven en procés, gràcies també a la bona gestió de Juanjo Giner”._  

Finalment, també com a president de la Junta de Districte de la Plaça El·líptica-República Argentina, Gregori ha mostrat la satisfacció pel projecte de renovació de la plaça, un punt neuràlgic important per al veïnat i que ja necessitava una actuació.

[Twittear](https://twitter.com/share)